બંધારણની રીતે અનામત મળી શકે તેમ ન હોવા છતાં પાટીદારો કેમ તેનો આગ્રહ રાખી રહ્યા છે તેનો જવાબ આપતા હાર્દિકે કહ્યું હતું કે, જો રાજ્યની ઈચ્છા શક્તિ હોય તો ચોક્કસ પાટીદારોને અનામત મળી શકે. તમિલનાડુ અને રાજસ્થાનમાં ગુર્જરોનું ઉદાહરણ આપતા હાર્દિકે જણાવ્યું હતું કે, આ બે રાજ્યોની જેમ ગુજરાતમાં પણ પાટીદારોને અનામત મળી શકે. રાજ્ય સરકારે આપેલું 10 ટકા ઈબીસી કોર્ટે રદ્દ કર્યું હતું, તે અંગે હાર્દિકે પોતાનો મત વ્યક્ત કરતા કહ્યું હતું કે, કોઈ પણ પ્રકારનો સર્વે કર્યા વગર જ ઈબીસી જાહેર કરી દેવાતા તે કોર્ટમાં નહોતું ટકી શક્યું.